tomron87/hebrew-wikipedia-sentences-corpus huggingface dataset:
הווידאו קליפ המלא שיצא עבור השיר הועלה לערוץ היוטיוב של לנה דל ריי ב-10 במאי 2013, כמה ימים לאחר צאתו כסינגל.
בקליפ ניתן לראות את דל ריי שרה את השיר, תוך שהיא דומעת ותזמורת גדולה מנגנת יחד איתה.
נכון לאפריל 2020, מונה הצפיות של הקליפ עומד על למעלה מ-390 מיליון צפיות.
לאחר כמה חודשים מצאתו של השיר כסינגל, הוציאה לנה דל ריי ביחד עם התקליטן סדריק ג'רוואה את הרמיקס הרשמי של השיר, אשר יצא כסינגל שלא מתוך אלבום ב-29 באוקטובר 2013, על ידי חברת התקליטים ספינינג רקורדס.
הרמיקס של השיר זכה להצלחה בינלאומית ואף הצליח להגיע אל המקום ה-22 במצעד הבילבורד הוט 100.
מקוםתאריםמכירותאוסטרליה (ARIA)פלטינה 4×280,000איטליה (FIMI)פלטינה 2×100,000ארצות הברית (RIAA)פלטינה 6×6,000,000הממלכה המאוחדת (BPI)פלטינה600,000ניו זילנד (RMNZ)זהב7,500קנדה (Music Canada)פלטינה80,000שוודיה (GLF)פלטינה 2×80,000סטרימינגדנמרק (IFPI Denmark)זהב900,000† מכירות + הזרמת מדיה בלבד† הזרמת מדיה בלבד
מדינהתאריך יציאהפורמטחברת תקליטיםמקורגרמניה22 באפריל 2013הורדה דיגיטליתאינטרסקופ • פולידורארצות הברית23 באפריל 2013אינטרסקופ • וואטר-טאווראיטליה26 באפריל 2013רדיו שירים עכשווייםיוניברסל מיוזיק גרופארצות הברית21 במאי 2013אינטרסקופ
"Young Girl" (בעברית: "נערה צעירה") הוא שיר שכתב והפיק ג'רי פולר ובוצע על ידי גארי פאקט והיוניון גאפ עם ליווי קולי של קבוצת The Wrecking Crew.
השיר נמכר במיליון עותקים וקיבל תקליט זהב מטעם איגוד תעשיית ההקלטות האמריקאי (RIAA).
השיר הגיע למקום השני בבילבורד הוט 100 ושהה בו שלושה שבועות, אחרי השיר "" של אוטיס רדינג בשבוע הראשון, והשיר "Honey" של בובי גולדסבורו בשבועיים הבאים.
עוד הגיע השיר למקום ראשון במצעד הסינגלים הבריטי, ובמצעד של המגזין Cashbox בארצות הברית.
ברשימת US Easy Listening היה השיר במקום ה-34. במצעד פזמונים בדרום אפריקה הגיע השיר למקום השני.
השיר מושר מנקודת מבט של גבר שמגלה שהנערה שבה התאהב היא צעירה יותר מגיל ההסכמה, בניגוד לרושם הראשוני שעשתה.
הוא מבקש ממנה לעזוב אותו לפני שהקשר ביניהם יתהדק.
בממלכה המאוחדת יצא הסינגל מחדש בשנת 1974 במסגרת סדרת להיטי "Hall of Fame", והגיע למקום השישי במצעד.
להקת נוער שוליים הקליטה גרסה עברית לשיר "Young Girl" בשם "לילה" בתרגומו של מאיר גולדברג.
השיר יצא באלבום השני של הלהקה, "ציירי לך שפם" בשנת 1990.
מצעד (1968)מיקום שיאאוסטרליה2קנדה RPM Top Singles1אירלנד2ניו זילנד (Listener)1דרום אפריקה (Springbok Radio)2מצעד הסינגלים הבריטי (OCC)1ארצות הברית Billboard בילבורד הוט 1002ארצות הברית Billboard Adult Contemporary34ארצות הברית מגזין Cash Box Top 1001
מצעד (1974)מיקום שיאהממלכה המאוחדת (OCC)6
מצעד (1968)מיקוםקנדה4ארצות הברית בילבורד הוט 10015ארצות הברית Cash Box3
(יונגר דרייס או הדרייס הצעיר) היונגר דרייס הוא תופעה אקלימית ששיאה התרחש בשנים 12,900 - 11,500 שנים לפני זמננו, בסיום עידן הקרח האחרון בתקופת הפליסטוקן ומיד לפני המעבר לתקופת ההולוקן.
במהלך התקופה צנחו הטמפרטורות בחצי הכדור הצפוני באופן חד.
בארכאולוגיה של המזרח התיכון, תופעה זו אירעה מיד לפני המהפכה החקלאית, במעבר מהתקופה האפיפלאוליתית לתקופה הנאוליתית.
מקור השם בצמח Dryas octopetala הצומח כיום בטונדרה שלאורך חופי אוקיינוס הקרח סביב הקוטב הצפוני, באזורים האלפיניים ובפסגות הקווקז.
באותה תקופה קרה צמח הדרייס דרומה משם באזורים המכוסים כיום יערות והוא בולט בשרידים הבוטניים מאותה תקופה.
מציאותו מעידה על תקופה קרה מאוד שעברה על חצי הכדור הצפוני.
לאחר שיאה של תקופת הקרח האחרונה, החל מ-30,000 שנה לפני זמננו התחיל אקלים כדור הארץ להתחמם באופן איטי.
סיומה של התקופה חל באותה פתאומיות כפי שהחלה, החל מ-11,500 שנה לפני זמננו חלה התחממות פתאומית, המסמנת את סוף עידן הקרח האחרון ותחילת ההולוקן (העידן הבין קרחוני הנוכחי).
קצב ההתחממות הואט בהמשכו של ההולוקן והחל מ-10,000 שנה לפני זמננו ועד לסיומו של האלף הקודם הטמפרטורות נשארו קבועות במידה רבה וחמות ביחס לעידן הקרח.
יש חוקרים ומוסדות מחקר כגון NOAA אשר משתמשים בשם יונגר דרייס לכלל התקופה ויש חוקרים (Blytt–Sernander system) המחלקים תקופה זו לתקופות משנה:
ה-Older Dryas כ-14,000 עד 13,600 שנה לפני זמננו שהיא תקופה קרה ויבשה (באירופה)
ה-Allerød כ-13,600-12,900 שנה לפני זמננו שהיא תקופת ביניים חמה ולחה יחסית.
בשיטה זו השם יונגר דרייס (כלומר הדרייס הצעיר) מיוחד לחלקה האחרון, הקר והפתאומי שבה צנחו הטמפרטורות בכ-10 מעלות תוך כמה עשרות שנים.
מקובל כיום כי ההתקררות חלה בעקבות עצירת זרמי הים המוליכים מי ים חמים מהאזור הטרופי צפונה לאורך חופי צפון אמריקה לעבר חופי אירופה (המסוע הצפון אטלנטי).
הסיבה לעצירת הזרמים נעוצה ככל הנראה בהמסת קרחונים שהוסיפה כמות גדולה של מים מתוקים קרים לפני הים ושיבשה את משטר הזרמים.
יחד עם זאת הוצעו סיבות נוספות להתקררות ובניהם התפרצות הר געש ופגיעת אסטרואיד/כוכב שביט.
האקלים בארץ ישראל בתקופת ה-Younger Dryas והתרבות האנושית
בתחילה הניחו כי ההתקררות הביאה להתייבשות האקלים גם בישראל אך מחקר משקעי ים המלח עולה כי בתקופת ה-Younger Dryas עלו פני ים המלח ביותר משישים מטרים, דבר המצביע על תקופה לחה.
בדומה לכך חקר איזוטופים בשיני צבאים שניצודו באותה תקופה מצביע גם הוא על תקופה לחה וקרה.
סיום תקופת ה-Younger Dryas בארץ ישראל מקביל לסיומה של התרבות הנאטופית השייכת לתקופת האבן הקדומה (התקופה האפיפלאוליתית) והתחלת תקופת האבן החדשה (התקופה הנאוליתית) ומקובל שיש קשר בין השינוי האקלימי לשינוי התרבותי.
סוף התקופה חופף לראשית החקלאות (המהפכה הנאוליתית) וחוקרים רבים ניסו לקשר בין השניים.
על פי התאוריה שהוצעה על ידי גורדון צ'יילד ההתחממות שבאה בסיומו של ה-Younger Dryas לוותה בהתייבשות.
ההתחממות אפשרה אומנם גידול צמחים אך ההתייבשות דחפה את בני האדם להתיישב בצורה צפופה בעמקי הנהרות.
המיזוג בין ההתיישבות הצפופה, המחסור המסתמן במזון, היכולת לגדלו והצורך לשתף פעולה לצורך כך, הביאה לפיתוח החקלאות וראשית ארגון החברה האנושית במבנים חברתיים מורכבים כממלכות שהתפתחו בעמקי הנהרות הגדולים כממלכה הפרעונית לאורך הנילוס, ממלכת שומר בפרת והחידקל ותרבויות עמק האינדוס.
ממצאים מאוחרים מערערים חלק מהנחות היסוד של תהליך זה, ייתכן וראשית החקלאות החלה לפני ה-Younger Dryas או במהלכו, חלק מהמהלכים המכריעים בראשית החקלאות כביות החיטה לא התרחשו בעמקי הנהרות, לא בכול מקום ההתחממות הביאה להתייבשות האקלים, אך יחד עם זאת מקובל על מרבית החוקרים כי קיים קשר בין שתי התופעות.
ה-Younger Dryas ושינויי האקלים במאה ה-21
עד לגילוי ה-Younger Dryas התייחסו מרבית החוקרים לשינויי האקלים כתופעה המתרחשת לאורך מאות ואפילו אלפי שנים, מאז גילויו יוצאים החוקרים מנקודת הנחה ששינוי אקלים משמעותי יכול להתרחש תוך מספר בודד של שנים.
המנגנון שהוצא לתיאור הסיבות שהביאו להתרחשות ה-Younger Dryas (הוספת כמויות גדולות של מים מתוקים וקרים למי האוקיינוס האטלנטי שהביאה לעצירת המסוע הצפון אטלנטי ולהתקררות אירופה וחופי דרום ארצות הברית) מקבילות למתרחש כיום עקב המסת כיפת הקרח בגרינלנד ולהאטה שנמדדה בזרימת זרם הגולף שהוא חלק מהמסוע.
לאור זאת יש חוקרים החושבים שאחת התוצאות מהתחממות כדור הארץ שנרשמה בסוף המאה ה-20 ותחילת המאה ה-21 עשויה להיות התקררות פתאומית.
Young Foolish Happy (בעברית: צעיר מטופש ושמח) הוא אלבום האולפן השני של הזמרת הבריטית פיקסי לוט.
האלבום יצא לאור ב-11 בנובמבר 2011 על ידי חברת התקליטים מרקורי רקורדס.
האלבום הגיע למקום ה-18 במצעד האלבומים הבריטי.
Young & Restless (בעברית: צעירים & חסרי מנוחה) הוא אלבום האולפן השני של הזמרת האמריקאית קריסטינה דבארג'.
האלבום יצא לאור ב-3 במאי 2013 על ידי חברת התקליטים מנהטן רקורדס.
מדינהתאריך יציאהחברת תקליטיםמקוריפן3 במאי 2013מנהטן
Young Blood (בעברית: דם צעיר) הוא המיני-אלבום של הזמרת-יוצרת אמריקאית בי מילר.
האלבום יצא לאור ב-22 באפריל 2014, על ידי חברות התקליטים הוליווד רקורדס, סייקו מיוזיק.
מדינהתאריך יציאהפורמטחברת תקליטיםמקורעולם22 באפריל 2014הורדה דיגיטליתהוליווד רקורדס • סייקו מיוזיק
קנטרל דשאן גולדן (נולד ב-20 באוקטובר 1999), ידוע בשם הבמה YoungBoy Never Broke Again (לעיתים גם כ-NBA YoungBoy), הוא ראפר, זמר ופזמונאי אמריקאי.
בשנת 2015 החל להוציא מיקסטייפים לאינטרנט, בעוד הראשון מתוכם היה Life Before Fame.
המיקסטייפים תחילה לא גררו הצלחה.
בשנת 2017, לאחר שחתם בחברת אטלנטיק רקורדס, הוציא את המיקסטייפ A.I.
YoungBoy שזכה לשבחים רבים וזכה בתואר "אלבום זהב" מטעם איגוד תעשיית ההקלטות האמריקאי.
בשנת 2018 הוציא את אלבום הבכורה שלו, Until Death Call My Name.
האלבום זכה להצלחה רבה, כאשר נכנס לעשירייה הפותחת של מצעד הבילבורד 200 וזכה במעמד "אלבום פלטינה", ובכך הפך לאלבומו הראשון שהגיע להישגים אלו.
האלבום כלל את הסינגל המוביל, הלהיט "Outside Today", שזכה להצלחה רבה במצעדי הפזמונים השבועיים והשנתיים של הבילבורד.
בשנת 2019 הוציא את המיקסטייפ AI YoungBoy 2, שהגיע למקום הראשון במצעד הבילבורד 200, ובכך הפך לאלבומו הראשון שהגיע להישג זה.
בשנת 2020 הוציא את המיקסטייפ המסחרי השלישי שלו, .
האלבום הגיע למקום הראשון בבילבורד 200. באותה השנה הוציא את אלבומו השני, Top, שהגיע למקום הראשון במצעד אף הוא.
גולדן נודע בהסתבכויות התכופות שלו עם החוק.
תקופות מעצר ארוכות ומעצרי בית תכופים.
הוא אב לאחד עשר ילדים מתשע נשים שונות.
Young Money: Rise of an Empire (בעברית: יאנג מאני: עלייתה של אימפריה) הוא אלבום האוסף השני של חברת התקליטים האמריקאית יאנג מאני.
האלבום יצא לאור ב-11 במרץ 2014, על ידי חברות התקליטים יאנג מאני, קאש מאני וריפבליק רקורדס.
האלבום הגיע למקום ה-7 במצעד הבילבורד 200.
Your Love הוא שיר של להקת הרוק האנגלית The Outfield, מאלבום הבכורה שלה "Play Deep" משנת 1985. השיר נכתב על ידי הגיטריסט של הלהקה ג'ון ספינקס.
בארצות הברית הגיע השיר למקום 6 במצעד הבילבורד הוט 100 ולמקום 7 במצעד הרוק של המיינסטרים בשנת 1986.
מאז יציאתו לאור הופיע השיר באוספים רבים בנושא שנות ה-80, כמו גם בסרטים ותוכניות טלוויזיה.
את השיר כתב הגיטריסט של הלהקה ג'ון ספינקס.
ספינקס התגורר במזרח לונדון והזמין את סולן הלהקה טוני לואיס לדירתו לכתיבה.
השניים פיתחו את "Your Love" במרפסת הדירה.
לואיס ישב על מגבר וספינקס החל לכתוב את מילות הפתיחה.
לדברי לואיס, לקח עשרים דקות בלבד לכתוב את השיר.
למילים של השיר אין בסיס במציאות: "ג'וזי" לא היה אדם אמיתי, והשיר הוא סיפור שהומצא לחלוטין.
לאחר מכן החלה הלהקה להקליט את השירים לאלבום הבכורה שלה "Play Deep" עם המפיק ויליאם ויטמן, שעבד גם עם סינדי לאופר וה-Fixx.
הביצוע הראשוני הייתה רך יותר בנימה, וויטמן עודד את הלהקה לקחת את הסאונד של השיר יותר לכיוון ההארד רוק.
לשם כך, הקבוצה קיבלה השראה The Who, והעיבוד הקולי של לואיס קיבל השראה רבה מסולן The Police סטינג.
"Your Love" הפך ללהיט מרכזי בארצות הברית.
הוא שוחרר לראשונה כסינגל השני מ-"Play Deep" בנובמבר 1985. תחילה הוא נדחק לרדיו album-oriented rock AOR, כדי לשמור על המומנטום שנוצר על ידי הסינגל המוביל של האלבום, "Say It Isn't So".
לאחר שהגיע לעשירייה הראשונה של רשימת ה-"Top Rock Tracks" של "Billboard" (אשר מדד את רשימות ההשמעה של תחנות AOR ברחבי ארצות הברית), קולומביה החלה בהעפלת השיר ל-40 שירי הרדיו המובילים בפברואר 1986. לאחר מכן הגיע לשיא במקום השביעי במצעד "Top Rock Tracks" במהלך השבוע של ה-1 של מרץ.
השיר נכנס לעשירייה הראשונה בבילבורד הוט 100 במאי 1986, והגיע לשיאו במקום השישי במהלך השבוע של 10 במאי.
בסך הכל, הוא בילה 22 שבועות בהוט 100.
ג'ימי גוטרמן, כתב ב"רולינג סטון" כי נראה שהשיר תומך בהסתה, וכי "שנאת הנשים הדוחה מזהמת את כל השיר".
בעוד שדניס האנט מ"לוס אנג'לס טיימס" כתב ביקורת על כל Play Deep כ"מוזיקה נגזרת ביסודיות", הוא שיבח את השיר: "הקו המלודי המקסים שמבוצע בצורה מרתקת על ידי הסולן טוני לואיס, שברור שהאזין לסטיב פרי מלהקת Journey.
ארגוןרשימהמיקוםמקורבילבורד500 שירי הפופ של כל הזמנים450
לקליפ יש מבוא מורחב וביים אותו ג'ון ג'ופסון.
בקונספט לקליפ הלהקה מצלמת קליפ לשיר, והיא מציגה באופן בולט מוטיב ציור (בדומה לכריכת האלבום ממנו נלקח השיר).
הם מופיעים על רקע עטיפת האלבום "Play Deep", שגם מצוירת באצבעות על ידי אמנית, אותה מגלמת השחקנית ג'ואן ווילט.
הדמות והסולן הראשי שלה טוני לואיס נראים פלרטטניים לאורך כל הסרטון.
ווילט התראיינה לגבי תפקידה בבלוג Noblemania בשנת 2013, ומסרה פרטים על הצילומים; הוא צולם באסטוריה, ניו יורק על בימת קול לאורך יום אחד.
בסוף הסרטון ניתן לראות את ווילט יוצא מהאולפן עם שחר, השעה שבה ההפקה עטפה.
הלהקה מופיעה בעיקר כשהיא מנגנת את השיר, ומדגישה את אחדותם כלהקה שמופיעה: "לא רצינו מצב בו הם צריכים להיות שחקנים או משהו שהוא לא מה שהם", אמר מנהל הלהקה, קיפ קרונס.
הסרטון התווסף לראשונה ללוח הזמנים של MTV במהלך השבוע של ה-19 בפברואר 1986, והחל למשוך סיבובים גדולים.
זה הגיע לשיא במקום השני בספירה לאחור של 20 ה-MTV בסוף אפריל 1986.
+מצעד מוזיקהמיקום שיאסינגלים מובילים בקנדה (RPM)37בלגיה (Ultratop 50 Flanders)33הולנד (Single Top 100)17סינגלים בבריטניה (OCC)83ארצות הברית Billboard Hot 1006ארצות הברית Mainstream Rock6מערב גרמניה (Official German Charts)52בילבורד גלובל 200185
מצעדי סוף שנה (1986) מקום Billboard Hot 100 בארצות הברית 62
Your Family or Mine (בתרגום חופשי: [אצל] המשפחה שלך או שלי[?]), היא סדרה אמריקאית מסוגת סיטקום, המבוססת על קומדיית המצבים הטלוויזיונית הישראלית, "סברי מרנן".
הסדרה עוסקת בזוג צעיר נשוי, אוליבר (קייל הווארד) וקלי (קאט פוסטר), ובמעברים לסירוגין בין שתי המשפחות שלהם.
הסדרה הוכרזה על-ידי רשת TBS האמריקנית במהלך שנת 2014, וכן דווח כי הוזמנו לה עשרה פרקים.
היא שודרה לראשונה ב-7 באפריל 2015. ב-23 באוקטובר 2015, TBS ביטלה את הסדרה בצורה שקטה, לאחר עונה אחת.
קייל הווארד בתפקיד אוליבר ווסטון
קאט פוסטר בתפקיד קלי ווסטון
ריצ'רד דרייפוס בתפקיד לואיס ווסטון, אביו של אוליבר
ג'ובת' וויליאמס בתפקיד ריקי ווסטון, אימו של אוליבר
אד בגלי הבן בתפקיד גיל דורנין, אביה של קלי
סינתיה סטיבנסון בתפקיד יאן דורנין, אימה של קלי
דני קומדן בתפקיד ג'ייסון ווסטון, אחיו הבכור של אוליבר
אנג'לה קינסי בתפקיד קלייר ווסטון, אשתו של ג'ייסון
אנדרו ליס בתפקיד בלייק ווסטון, אחיו הצעיר של אוליבר
סטפני האנט בתפקיד דני דורנין, אחותה הצעירה ביותר של קלי
קולט וולף בתפקיד שוני דורנין, אחותה הצעירה של קלי
ג'ארד בריז בתפקיד דאגי דורנין, הבן של שוני
גבריאל בייטמן בתפקיד ג''ייסון ג'וניור
TBS הודיעה שהעונה הראשונה תכלול עשרה פרקים; היא שודרה לראשונה ב-7 באפריל 2015.
Young Heart הוא אלבום האולפן הרביעי של הזמרת-יוצרת הבריטית בירדי.
האלבום יצא לאור ב-30 באפריל 2021, על ידי חברת התקליטים אטלנטיק רקורדס.
לאחר צאת האלבום של Beautiful Lies משנת 2016, בירדי הודיעה שתיקח הפסקה ארוכה ממוזיקה, אך בסופו של דבר היא הכריזה בנובמבר 2020 עם צאתם של המיני-האלבום Piano Sketches, שיצא באותו חודש.
בירדי סיפרה כי האלבום יהיה שונה מן האלבום הקודם וציינה כי Young Hearts, הוא "די מצומצם - כל מה שלא היה צריך להיות שם, לא שם.
מדינהתאריך יציאהפורמטחברת תקליטיםמקורעולם30 באפריל 2021תקליטור • תקליט • הורדה דיגיטלית • סטרימינג • קלטת שמעאטלנטיק רקורדס
"Your New Boyfriend" (החבר החדש שלך) הוא הסינגל השישי של הזמר-יוצר, היוטיובר, והסטרימר ויל גולד, הידוע יותר ברשת בשם וילבור סוט .
השיר יצא ב-11 בדצמבר 2020, והופיע במקום ה-100 במצעד הסינגלים הבריטי של אמצע השבוע, שפורסם על ידי חברת המצעדים הרשמית, במשך השבוע של 14 בדצמבר.
הוא הופיע לראשונה במקום ה-83 במצעד הסינגלים הבריטי ב-18 בדצמבר 2020, ואחר כך הגיע לשיאו במקום ה-65 ב-8 בינואר 2021.
"Your New Boyfriend" הוא השיר האחרון בטרילוגיית השירים שלו על דמותו המוקדית, Lonely Boy (בתרגום חופשי: בן בודד), שמאוהב באי-גירל.
השיר הציג קולות רקע של המוזיקאית החברה, Chevy.
"Your New Boyfriend" הושמע בתצוגה מקדימה ביולי 2020, בערוץ ה-Twitch של היוטיובר והסטרימר, TommyInnit, ויצא רשמית ב-11 בדצמבר 2020. השיר צבר למעלה מ-500,000 צפיות ביוטיוב כשעתיים לאחר צאתו, ובמהרה לאחר מכן החל לטרנד בטוויטר בארצות הברית.
השיר כלל אזכור לזמר-יוצר ג'ייסון דירולו, שגרם לחלק מהאנשים "לטעון" בצחוק כי השיר הוא "המנון ביסקסואלי", בגלל שורה מהסינגל של דרולו, "Get Ugly", שמושמע לעיתים קרובות בטיקטוק בסרטונים של יציאה מהארון.
הסינגל נכנס למצעד הסינגלים בבריטניה במקום ה-100 ב-14 בדצמבר, ובהמשך הופיע רשמית במצעד הסינגלים בבריטניה במקום ה-83 בשבוע של 18 בדצמבר.
הווידאו קליפ של השיר הועלה ליוטיוב באותו יום בו יצא השיר.
הסרטון מציג את דמותו המוקדית, Lonely Boy (בגילומו של גולד), בסביבת משרדים, כשהוא שר על מורת רוחו מהחבר חדש, הקרוי ג'ארד, של סטרימרית ב-Twitch.
הסרטון כולל מספר התייחסויות לתרבות הפופולרית, כמו תמונת הפרופיל בגוגל של Lonely Boy היא של דמות אנימה גברית עצובה.
בסרטון, שמה של הסטרימרית מופיע על המסך כ"פנדורה ברייתווייט", שמה של דמות בדיונית בסדרת ספרי אדריאן מול מאת סו טאונסנד.
ויל גולד - כותב שירים, מפיק, שירה, פסנתר, תופים, גיטרות
שבי (Chevy) - שירת גיבוי
Young (בעברית: צעיר) הוא המיני-אלבום הראשון של הזמרת-יוצרת האמריקאית שרלוט לורנס.
האלבום יצא לאור ב-22 ביוני 2018 על ידי חברת התקליטים Human Re Sources.
מדינהתאריך יציאהפורמטחברת תקליטיםמקורעולם22 ביוני 2018הורדה דיגיטלית • סטרימינגHuman Re Sources
"Your Power" (בעברית: "הכוח שלך") הוא סינגל שהוקלט על ידי הזמרת-יוצרת האמריקאית בילי אייליש.
השיר יצא לאור ב-29 באפריל 2021, על ידי חברות התקליטים דארק-רום ואינטרסקופ, כסינגל שלישי מתוך האלבום, Happier Than Ever.
ב-28 באפריל 2021, העלתה אייליש הצצה מ-"Your Power", בעמוד האינסטגרם שלה.
השיר עצמו הוא בלדה אקוסטית.
"Your Power", זכה לביקורות חיוביות מצד המבקרים.
שתיארו אותו כבלדת רוק, וציינו את הגוון הגזעי שלו ביחס לשאר שיריה של אייליש.
אלכסיס פטרידיס מטעם הגרדיאן כתבה כי השיר "משנה את גישת פסקולי סרטי האימה האלקטרוניים של אלבום הבכורה של אייליש לטובת משהו מאופק יותר [...] אין בו כלום חוץ מגיטרה אקוסטית וקולה של אייליש"; לאחר מכן ציינה פטרידיס שהשיר הושפע מסגנונות של ההרכב המוזיקלי מאזי סטאר והזמרת לנה דל ריי.
בריטני ספנוס ממגזין רולינג סטון חלקה דעה דומה וכתבה כי "אייליש שרה מעל ריף גיטרה אקוסטי עדין".
בחודש יוני 2021 דירג בילבורד את השיר במקום ה-12 ברשימת "50 השירים הטובים ביותר בשנת 2021 עד כה".
הווידאו קליפ של השיר פורסם בערוץ היוטיוב שלה ב-29 באפריל 2021, ביום צאת הסינגל עצמו.
הקליפ בוים על ידי אייליש עצמה.
בקליפ ניתן לראות את אייליש שרה את השיר על הר.
מאוחר יותר, היא יושבת ועליה זוחל נחש אנקונדה במשקל 80 פאונד (36 ק"ג) שמתעטף באטיות סביבה.
בילי אייליש – שירה, כתיבה, עיבוד שירה
פיניאס או'קונל – הפקה, כתיבה, הנדסה (מוזיקלית), עיבוד שירה, גיטרה אקוסטית, תכנות תופים, כלי הקשה, סינת' בס, סינתיסייזר
מדינהתאריך יציאהפורמטחברת תקליטיםמקורעולם29 באפריל 2021הזרמת מוזיקה • הורדה דיגיטליתדארק-רום • אינטרסקופאיטליה30 באפריל 2021רדיו להיטים עכשווייםיוניברסל מיוזיקארצות הברית4 במאי 2021דארק-רום • אינטרסקופ רקורדסרדיו אלטרנטיבי
"You for Me" (בעברית: "אתה בשבילי") הוא סינגל שהוקלט על ידי התקליטן האנגלי סיגלה והזמרת-יוצרת הבריטית ריטה אורה.
השיר יצא לאור ב-2 ביולי 2021, על ידי חברת התקליטים מיניסטרי אוף סאונד ו-B1 רקורדינגס, כסינגל שלא מתוך אלבום.
הווידאו קליפ הנלווה שצולם לשיר בוים על ידי קלרה קולן, והועלה לערוץ היוטיוב של סיגלה בשידור חי ב-16 ביולי 2021.
מדינהתאריך יציאהפורמטחברת תקליטיםמקורעולם2 ביולי 2021הורדה דיגיטלית • הזרמת מוזיקהמיניסטרי אוף סאונד • B1 רקורדינגס
Young Guns הוא סינגל הבכורה של המפיק המוזיקלי הבריטי לוי ווייט, בהשתתפות הזמר-יוצר הבריטי אד שירן, הזמרת הבריטי יסמין, גרימינל והראפר דבלין.
השיר יצא לאור ב-8 ביולי 2011, להורדה דיגיטלית בבריטניה.
הווידאו קליפ הנלווה לשיר עלה ליוטיוב ב-10 ביוני 2011. הקליפ בוים על ידי קארלי קוסן.
בקליפ מככבים שירן, יסמין, גרימינל ודבלין, כאשר הם נבדקים במעבדה, על ידי ווייט כמדען.
נושא הקליפ מבוסס על ארבעת היסודות.
שירן מייצג את יסוד האש, יסמין היא יסוד האוויר/רוח, גרימינל הוא יסוד האדמה ודבלין הוא יסוד המים.
אזורתאריךפורמטחברת תקליטיםמקורהממלכה המאוחדת8 ביולי 2011הורדה דיגיטלית360
"Younger" הוא סינגל של התקליטן האנגלי, ג'ונאס בלו, והזמר האנגלי, HRVY, שיצא, על ידי וירג'ין EMI רקורדס ופוזיטיביה רקורדס, ב-6 בספטמבר 2019.
הווידאו קליפ הלירי של השיר יצא, בערוץ היוטיוב של ג'ונאס בלו, ב-6 בספטמבר 2019. נכון לדצמבר 2021, הווידאו קליפ הלירי נצפה למעלה מ-1.7 מיליון פעמים.
הווידאו קליפ של השיר, שצולם במאליבו, קליפורניה, בבימויו של דניאל קארברי, יצא, בערוץ היוטיוב של ג'ונאס בלו, ב-22 בספטמבר 2019. נכון לדצמבר 2021, הווידאו קליפ נצפה למעלה מ-14 מיליון פעמים.
"Young Turks" הוא שיר של המוזיקאי הבריטי רוד סטיוארט, שנכתב על ידו עם קארמיין אפיס, קווין סוויגר ודואן היצ'ינגס עבור האלבום Tonight I'm Yours משנת 1981. באותה שנה הוא יצא כסינגל השני מתוך האלבום דרך וורנר רקורדס.
הרעיון המרכזי של השיר מגיע מהמפלגה הלאומנית והחילונית שנולדה באימפריה העות'מאנית בתחילת המאה ה-20, שנקראה הטורקים הצעירים.
השיר עוסק באדם שעוזב את עיר הולדתו עם חברתו ההריונית.
בשיר נוספו סינתיסייזרים ומכונת תופים שנתנו לו את האלמנט שסיווג את השיר כחלק מהגל החדש והסינת'-פופ.
"Young Turks" הגיע למקום החמישי בבילבורד הוט 100 בארצות הברית, והגיע למקום ה-11 במצעד הסינגלים הבריטי.
הוא הגיע גם למקום הראשון בישראל והצליח להגיע לעשירייה הראשונה במדינות כמו בלגיה, קנדה ואירלנד.
"You Mother Should Know" הוא שיר של להקת הרוק האנגלית הביטלס.
השיר פורסם בשנת 1967 כחלק מהאלבום Magical Mystery Tour.
הוא נכתב על ידי פול מקרטני והיה רשום תחת הקרדיט לנון-מקרטני.
הקליפ לשיר יצא בסרט שיצא במקביל לאלבום עם שם זהה.
"Your Mother Should Know" מבוצע בסגנון מיוזיק הול, בדומה לשיר אחר של מקרטני, "When I'm Sixty-Four".מקרטני הציע אותו לראשונה כתרומת הביטלס לשידור הלוויין Our World ביוני 1967, אך הלהקה העדיפה את "All You Need Is Love" של ג'ון לנון בשל משמעותו החברתית.
ההקלטות הראשוניות לשיר התקיימו באולפני ההקלטות Chappell בלונדון לקראת סוף אוגוסט.
פול מקרטני החל לכתוב את "Your Mother Should Know" על הרמוניום בביתו בסנט ג'ונס ווד שבלונדון.
כתיבתו הושפעה מאהבתו של אביו למיוזיק הול.
השיחה שניהל עם בני משפחתו ביום הכתיבה היוותה השראה לנושא השיר.
מקרטני חשב על שם השיר משורה מהסרט "קורטוב של דבש" (1961), המספר על נערה מתבגרת לבנה שנכנסת להריון מגבר שחור ואינה מספרת זאת לאמה השתלטנית.
ב-1997 מקרטני טען שהוא ביקש בשיר לטפל בפערים שבין הדורות השונים.
מקרטני אמר שהוא חשב על הלחנת השיר ועיבודו בעת העבודה על הסרט Magical Mystery Tour.
הלהקה סיימה להקליט את שיר הנושא של הסרט במאי 1967, ולאחר מכן העבודה על השיר נפסקה, מכיוון שהאריסון ולנון לא התלהבו ממנו.
מקרטני הציע לראשונה את "Your Mother Should Know" לשידור הלוויין של Our World אך הלהקה העדיפה את "All You Need Is Love" של לנון בשל משמעותו החברתית.
הביטלס החלו להקליט את "Your Mother Should Know" ב-22 באוגוסט 1967, הסשן הראשון שלהם מזה קרוב לחודשיים.
ההקלטה התקיימה באולפני ההקלטות של צ'אפל במרכז לונדון מכיוון שאולפני EMI לא היו זמינים בהתראה קצרה.
אף על פי שהביטלס מעולם לא עבדו בצ'אפל לפני כן, מקרטני השתתף בפגישה שם עבור "Catcall" בחודש הקודם.
ההקלטה נמשכה בצ'אפל ב-23 באוגוסט.
האובר-דאבינג כלל קולות רקע של לנון, מקרטני והריסון, שלפי מבקר המוזיקה טים ריילי נותנים להקלטה "חוסר כבוד פרודי".
ההקלטות באותו יום היו האחרונות שבהן נכח בריאן אפשטיין, אמרגן הלהקה.
לאחר מותו של אפשטיין ב-27 באוגוסט, הביטלס הרגישו מחויבים לעשות את Magical Mystery Tour, שכן מקרטני עמד על כך שהלהקה צריכה להתמקד בפרויקט יצירתי חדש.
הביטלס המשיכו להקליט ב-16 בספטמבר באולפני EMI, מאחר שמקרטני לא היה מרוצה מהגרסה הראשונה.
הגרסה המחודשת נמחקה, עם זאת, כיוון שהוא ולנון השלימו את ההקלטות עד 29 בספטמבר.
מקרטני הוסיף גיטרה בס בעוד לנון עבד על אורגן האמונד על מנת למלא את קטעי הגשר נטולי הקול של השיר.
בעת ההקלטות על השיר, ביקר את הלהקה האמרגן בריאן אפשטיין.
ביקור זה היה הביקור האחרון של אפשטיין בהקלטות הלהקה לפני מותו ב-27 באוגוסט.
"Your Mother Should Know" וחמשת השירים הנוספים מהסרט קובצו לשחרור באלבום Magical Mystery Tour, למעט בארצות הברית.
שם, Capitol קפיטול רקורדס בחרה להוציא את השיר ב-27 בנובמבר 1967. תקליט הפסקול כבר היה מוכר למעריצים לפני הופעת הבכורה של הסרט וזכה להצלחה מסחרית.
ה-BBC החליט לשדר את Magical Mystery Tour בפריים-טיים בחג המולד.
הסרט שודר בבריטניה ב-BBC1 ב-26 בדצמבר, אך בשחור-לבן ולא בצבע, מה שקיבל ביקורות רבות.
הסרט נחשב לכישלון הבולט הראשון של הלהקה.
כתוצאה מהביקורות השליליות, רשתות בארצות הברית סירבו להקרין את הסרט.
בשנת 1989, וירד אל ינקוביק יצר פרודיה על הריקוד שבקליפ.
העיבוד המחודש של הביטלס לשיר נכלל באוסף משנת 1996 Anthology 2. מקרטני ביצע לראשונה את "Your Mother Should Know" בהופעה ב-4 במאי 2013 במינייראו שבבלו הוריזונטה, ברזיל.
"Youngblood" שיר שהוקלט על ידי להקת הפופ רוק האוסטרלית .
השיר נכתב על ידי קאלום הוד, אלי טמפוסי, אנדרו ואט, אשטון אירווין ולוק המינגס, והופק על ידי אנדרו ואט ולואי בל השיר יצא באמצעות קפיטול רקורדס ב-12 באפריל 2018, כסינגל השני מתוך אלבום האולפן השלישי שלהם הנושא שם זהה.
השיר יצא בתחילה כרצועה להורדה מיידית עם הזמנה מוקדמת של האלבום, אך לאחר מכן יצא כסינגל.
בתיאור השיר, מתופף הלהקה אשטון ארווין הצהיר: "אהבנו שהגל החדש יכול להיות ממש מלנכולי, אבל גם למעלה.
היו בו רומנטיקה וכעס, אבל גם אנרגיה וצבע.
זה בדיוק מה שרצינו במוזיקה החדשה שלנו".
השיר הגיע בשיאו לצמרת מצעד הסינגלים האוסטרלי במאי 2018, והפך לשיר השני של הלהקה במקום הראשון במצעד.
הוא שהה שמונה שבועות רצופים במקום הראשון והפך לסינגל הנמכר ביותר באוסטרליה לשנת 2018. מחוץ לאוסטרליה, הגיע השיר לצמרת מצעד הסינגלים הניו זילנדי ולעשירייה הפותחת ב-11 מדינות, בהן קנדה, הממלכה המאוחדת וארצות הברית.
זה השיר הראשון של הלהקה שהגיע לעשירייה הפותחת בבילבורד הוט 100.
השיר מכר למעלה מחמישה מיליון עותקים בתוך שישה חודשים מצאתו והוא הפך לשיר האוסטרלי המושמע ביותר בכל הזמנים באפל מיוזיק.
בפברואר 2020, הלהקה זכתה לכבוד ברשימת ה-1,000,000,000 של APRA AMCOS, עבור השיר, שהגיע למיליארד השמעות בסטרימינג.
ביוני 2020, השיר זכה בפרס ASCAP למוזיקת פופ.
נכון לנובמבר 2022, לרצועה למעלה מ-1.4 מיליארד השמעות בספוטיפיי..
"Young Right Now" הוא סינגל של הדי ג'יי והמפיק המוזיקלי הגרמני רובין שולץ והזמר-יוצר והמפיק המוזיקלי הישראלי דניס לויד.
השיר יצא ב-12 בנובמבר 2021 בהוצאת חברת התקליטים וורנר מיוזיק גרמניה.
השיר נכתב על ידי דניאל דימן, דניס לויד, Junkx, רובין שולץ, רובין חואנברי, סנדרו קוואצה ופרדריק סמסון, והופק על ידי רובין שולץ, דניס לויד ו-Junkx.
נכון לספטמבר 2023, השיר הושמע למעלה מ-141 מיליון פעמים בספוטיפיי, ולמעלה מ-21 מיליון פעמים ביוטיוב.
אזורתוארמכירותאוסטריה (IFPI Austria)פלטינה30,000צרפת (SNEP)זהב100,000גרמניה (BVMI)זהב200,000פולין (ZPAV)זהב25,000
"Young Metro" הוא שיר של הראפר האמריקאי פיוצ'ר, המפיק המוזיקלי האמריקאי מטרו בומין והזמר-יוצר הקנדי דה ויקנד.
הוא יצא לאור ב-25 במרץ 2024, באמצעות פריבנדז, בומינאטי וורלדווייד, אפיק רקורדס וריפבליק רקורדס, כסינגל השני מתוך אלבום האולפן המשותף של פיוצ'ר ומטרו בומין, We Don't Trust You.
הווידאו קליפ הרשמי שלו יצא לאור באותו היום.
השלושה כתבו את השיר יחד והוא הופק על ידי מטרו עצמו, מייק דין ודייוויד x אלי.
מייקל ספונרה מבילבורד דירג את "Young Metro" כשיר השביעי הטוב ביותר באלבום We Don't Trust You.
ספונרה כתב שההפקה האפלה של מטרו בומין עוזרת לפיוצ'ר "להתמכר לצד האפל שלו ולהישען על הרושם שלו אוול קניוול".
הוא מציין שדה ויקנד "[משתמש] בשירה המלאכית שלו ככלי שמוסיף לרקע הקולנועי, במקום לספק שיתוף פעולה מסורתי יותר כמו להיט הפופ הידידותי שלהם 'Low Life'".
סקוט גלשר מ-HipHopDX ציין שהשיר מכיל "סינתיסייזרים ממיסים פנים והיי-האטס מהירים הנותנים לפיוצ'ר ואייבל מקום לתת כמה שורות".[4].
"Youngest Daughter" הוא שיר של להקת הרוק האמריקאית Superheaven, המופיע באלבום האולפן הראשון של הלהקה "Jar".
למרות שלא פורסם כסינגל, השיר הפך לפופולרי ביותר של הלהקה, והגיע ליותר מ-100 מיליון השמעות בספוטיפיי.
המילים של "Youngest Daughter" שנכתבו ביחד על ידי הלהקה מתמקדות באחותה של טיילור מדיסון ובמאבקיה בהתמכרות להרואין.
פרד תומאס מ-AllMusic תיאר את הצליל של השיר כ"אי שם בין Sunny Day Real Estate לאליס אין צ'יינס".
"Youngest Daughter" זכה לפופולריות רחבה בתחילת שנות ה-20 של המאה ה-20 לאחר שהופיע במספר סרטוני TikTok, כאשר ג'ייק קלארק הגיב ש"היה ממש מרגש לראות שעדיין יש עניין בלהקה".
השיר זכה לפופולריות נוספת לאחר שסומפל על ידי הראפרים האמריקאים Yeat ו-Bnyx בשיר שלהם "Go Again".
הודות לפופולריות הוויראלית שלו, "Youngest Daughter" הגיע ל-100 מיליון השמעות בספוטיפיי.
+מיקומי מצעדים עבור "Youngest Daughter" תרשים (2023) שיא מצב רוק כבד ושירים אלטרנטיביים בארצות הברית (בילבורד) 22 שירים אלטרנטיביים חמים בארצות הברית (בילבורד) 17 שירי רוק כבד בארצות הברית (בילבורד) 14
טיילור מדיסון – שירה מובילה, גיטרה
ג'ייק קלארק – גיטרה, קולות רקע
זאק רובינס – תופים, קולות רקע
"Younger and Hotter Than Me" הוא שיר של הזמרת האמריקאית סלינה גומז והמפיק המוזיקלי האמריקאי בני בלנקו, שיצא לאור ב-ב-21 במרץ 2025, על ידי חברות התקליטים SMG Music LLC, Friends Keep Secrets ואינטרסקופ רקורדס, כסינגל השלישי מתוך אלבום האולפן המשותף שלהם, I Said I Love You First.
גומז ובלנקו כתבו את השיר עם פיניאס או'קונל, והפיקו שני האחרונים יחד עם ברט שודל.
מאוחר יותר יצא לאור הסינגל המוביל של האלבום, "Call Me When You Break Up", בהשתתפות גרייסי אברמס.
ב-14 בפברואר בראיון שלהם למגזין Interview, הם רמזו על סינגל נוסף ששמו "Younger and Hotter Than Me".
ב-20 במרץ הכריזה גומז רשמית על יציאת השיר, לצד וידאו קליפ.
ב-21 במרץ 2025 עלה "Younger and Hotter Than Me" לפלטפורמות ההורדה הדיגיטלית והסטרימינג, לצד וידאו קליפ בבימויו של ג'ייק שרייר.
הקליפ נפתח עם גומז כאשר היא באולפן נטוש, מוקף בסטים מכוסים באבק.
היא מתעוררת בחלל המזכיר את הסלון מסדרת הטלוויזיה "המכשפים מווייברלי פלייס", בה שיחקה.
בהמשך עוברת גומז בסט בסגנון הסרט היי סקול מיוזיקל, המלא בבני נוער רוקדים.
בלנקו מצטרף אליה לזמן קצר לארוחת צהריים, ולבסוף עוזב ומותיר אותה לבדה.
פרסשנהקטגוריהתוצאהמקורפרס הווידאו קליפים של MTV7 בספטמבר 2025קליפ למטרה טובה
אזור תאריך פורמט חברת תקליטים סימוכין עולם 21 במרץ 2025 הורדה דיגיטלית • סטרימינג SMG מיוזיק LLC • Friends Keep Secrets • אינטרסקופ ארצות הברית תקליט 7-אינץ'
"Your Love" הוא סינגל של התקליטן הצרפתי דייוויד גטה והצמד המוזיקלי השוודי שואוטק, שיצא ב-14 ביוני 2018 בהוצאת חברות התקליטים What a Music ופרלופון.
הסינגל מופיע באלבום האולפן השביעי של גטה, 7, כסינגל החמישי של האלבום.
השיר נכתב על ידי ואוטר ינסן, יאפ ריסמה, פרד מקפרליין, דייוויד גטה, יורן ואן דר וורט, שורט ינסן, ראלף וגנר ואלן גורג', והופק על ידי ראלף וגנר, שואוטק ודייוויד גטה.
נכון לאוגוסט 2025, השיר הושמע למעלה מ-159 מיליון פעמים בספוטיפיי, ולמעלה מ-33 מיליון פעמים ביוטיוב.
z/OS היא מערכת הפעלה 64 ביט למחשבי מיינפריים, המפותחת על ידי חברת IBM.
המערכת מהווה גרסת המשך ישירה למערכת OS/390, שפותחה באמצע שנות ה-90 של המאה ה-20, ושורשיה נעוצים במערכות ההפעלה OS/360 שפותחו בתחילת שנות ה-60. מערכת ההפעלה z/OS מיועדת למערכות עתירות נתונים ומרובות משתמשים.
בעשרים וחמש שנותיה הראשונות, מאמצע שנות ה-60 ועד סוף שנות ה-80 של המאה ה-20, היו המחשבים שעליהם פעלה מערכת הפעלה זו, לגרסאותיה השונות, המחשבים הדומיננטיים בעולם המחשוב הארגוני.
מחשבים אלה יוצרו בעיקר על ידי חברת IBM, אך גם על ידי חברות מתחרות, שפיתחו חומרה תואמת.
גם כיום משמשת מערכת ההפעלה במחשבי IBM הפועלים בארגונים גדולים ועתירי מחשוב, ובהם בנקים, חברות ביטוח וגופים ממשלתיים.
במהלך חמישים שנותיה עברה מערכת הפעלה סדרה נרחבת של שיפורים, מהם גדולים במידה שהצדיקה שינוי שם למערכת ההפעלה, ומהם שהצדיקו רק שינוי מספר גרסה.
שינויים אלה באו לתת מענה לצורכי המחשוב הגדלים והולכים, להתפתחויות מרחיקות לכת בתחום החומרה (לדוגמה, הזיכרון המרכזי שאותו מנהלת מערכת ההפעלה גדל בתקופה זו פי מיליון), ולהתפתחויות בתחום התוכנה, גם מחוץ לעולמה של חברת IBM.
מערכות ההפעלה OS/360 פותחו בתחילת שנות ה-60 למחשבי מיינפריים מסדרת IBM System/360, כאשר מרבית העיבודים היו עיבודי אצווה, והזיכרון המרכזי של מחשבים היה בגודל של מאות קילו בתים.
המערכות נועדו לאפשר למספר עבודות להתבצע במקביל, כאשר הן חולקות ביניהן את הזיכרון המרכזי ואת זמן המעבד.
חלוקת זמן המעבד בין עבודות אחדות הביאה לניצול יעיל יותר שלו.
MFT הן ראשי תיבות של Multitasking with a Fixed number of Tasks (ריבוי משימות במספר קבוע של משימות).
במערכת ההפעלה MFT פוצל הזיכרון המרכזי של המחשב לחלק של מערכת ההפעלה ולחלק של עבודות היישומים.
האות F בראשי התיבות של שם המערכת נגזרה מהמילה Fixed, בעברית: "קבוע".
המשמעות הייתה שחלק הזיכרון שיועד לביצוע עבודות יישומיות, חולק למחיצות בגודל קבוע, שבכל אחת מהן התבצעה אחת מעבודות היישום.
האות M נגזרה מהמילה Multiple, "מרובה" בעברית, על מנת לציין שמערכת ההפעלה מנהלת מספר עבודות יישום המתבצעות בו זמנית.
מרחב הכתובות בזיכרון המרכזי היה 24 סיביות.
כפי שניתן לראות באיור המתאר מבנה סכמטי של הזיכרון האמיתי במערכת ההפעלה MFT, חיסרון בולט של מערכת הפעלה זו, היה הניצול הלא יעיל של הזיכרון המרכזי של המחשב.
לכל אחת מהעבודות המתבצעות בו-זמנית הוקצתה מחיצה בזיכרון המרכזי, שלתוכה נטענו תוכניות ונתונים.
גודל כל מחיצה נקבע על פי גודל הזיכרון שנדרש לעבודה הצורכת את הזיכרון הגדול ביותר שתוכננה להתבצע במחיצה זו.
עבודות אחרות, הצורכות למשל מחצית או רבע מהזיכרון שבמחיצה והתבצעו בה, ניצלו רק מחצית או רבע מהזיכרון שעמד לרשותן.
לניצול יעיל של הזיכרון הוגדרו מחיצות בגדלים שונים, אכן גם בדרך זה חלק מהזיכרון לא נוצל.
דוגמה: המחשב העיקרי של ממר"ם בסוף שנות ה־60, מדגם IBM 360/65, היה מצויד בזיכרון בגודל 512K, שחולק למחיצות בגודל 108K ו-54K.
למטרות מיוחדות יכול היה מפעיל המחשב לאחד מחיצות אחדות למחיצה גדולה של 256K.
MVT הן ראשי תיבות של Multitasking with a Variable number of Tasks (ריבוי משימות במספר משתנה של משימות).
השינוי המהותי במעבר ממערכת ההפעלה MFT למערכת ההפעלה MVT, היה גמישות בניהול מחיצות הזיכרון.
האות V בראשי התיבות, נגזרה מהמילה Variable, בעברית: "משתנה".
גודל המחיצות בזיכרון המרכזי לא היה אחיד וקבוע, אלא כל עבודה ציינה את גודל הזיכרון הנחוץ לה, כך שניתן היה לחסוך חלק מבזבוז הזיכרון במערכת ההפעלה MFT.
כאשר העבודות דרשו פחות מקום בזיכרון, ניתן היה להוסיף עוד מחיצות פעילות.
כאשר פעלו עבודות שתפוסת הזיכרון שלהן גדולה יחסית, ניתן היה להפחית את מספר המחיצות.
חידוש מהותי נוסף במערכות ההפעלה MFT ו-MVT היה מערכת ניהול תורים ו-Spooling.
המערכת שנקראה HASP (Houston Automatic Spooling Priority) פותחה על ידי קבוצת אנשים שאינם עובדי IBM ונרכשה על ידי החברה.
מספר שנים מאוחר יותר הורחבה למערכת הנוכחית המטפלת באותה פונקציונליות.
המערכת שהחליפה את HASP נקראת Job Entry SubSystem או בראשי תיבות JES.
באמצע שנות ה-70 של המאה העשרים נעשה שינוי מהותי במערכת ההפעלה ממשפחת OS/360. שינוי זה בא לידי ביטוי במערכת ההפעלה Single Virtual Storage או בראשי תיבות SVS, וכלל שימוש בזיכרון וירטואלי, המאפשר אחסון חלקים פעילים בלבד של עבודות בזיכרון המרכזי, במקום אחסון כל התוכניות המרכיבות עבודה בזיכרון זה.
השינוי מומש באמצעות מיפוי הזיכרון של העבודות בזיכרון וירטואלי, שמומש בפועל באמצעות זיכרון חיצוני על דיסק קשיח.
לתוך הזיכרון המרכזי נטענו רק חלקים פעילים אלה.
שיטה זו, המשמשת מערכות הפעלה עד היום, אפשרה ניצול יעיל יותר של הזיכרון המרכזי, משום שרק חלק קטן מעבודה, שהיה פעיל ברגע נתון, שכן בו.
כתוצאה מכך, ניתן היה לבצע בו זמנית מספר גדול יותר של עבודות עם אותו גודל זיכרון מרכזי, וכן לאפשר לעבודות לצרוך זיכרון גדול יותר.
למימוש הזיכרון הווירטואלי נדרשו צעדים אחדים במערכת ההפעלה:
הוספת מנגנונים לחלוקת העבודות לחלקים קטנים יותר.
החלק הבסיסי בזיכרון במערכת ההפעלה SVS נקרא "דף" וגודלו היה 4K, כלומר: 4096 בתים.
הוספת מנגנונים למיפוי בין הזיכרון הווירטואלי לזיכרון המרכזי ולציון מצבו של דף: האם הוא נמצא גם בזיכרון המרכזי או רק בזיכרון החיצוני.
הוספת מנגנונים להעברת דפים מהזיכרון החיצוני לזיכרון המרכזי, כאשר נוצר צורך בדפים אלה, ומהזיכרון המרכזי לזיכרון החיצוני, כאשר דפים אלה היו הפחות נחוצים.
מנגנון המאפשר שקיפות למפתחי ומבצעי העבודה, בהקשר של מיקום חלק מהעבודה ברגע נתון בזמן ביצועה.
במערכת SVS מומשו המנגנונים הנדרשים באמצעות צירוף של רכיבי חומרה חדשים, מיקרוקוד והרחבת תוכנת מערכת ההפעלה.
הגודל המקסימלי של זיכרון במערכת הפעלה של 24 סיביות הוא כ-16 מיליון בתים (16 Megabytes).
התרשים המתייחס למבנה הזיכרון במערכת SVS, אינו מתאר מבנה סכמטי של הזיכרון האמיתי.
הוא מתאר מבנה סכמטי של הזיכרון הווירטואלי.
מהתרשים ניתן לראות כי במערכת ההפעלה SVS נוצל מלוא המרחב הווירטואלי לאחסון העבודות במחשב: חלק מהמרחב הווירטואלי נתפס על ידי מערכת ההפעלה וחלק אחר חולק בין כל העבודות המתבצעות בו זמנית.
במערכת הפעלה זו התווסף ה-Job Entry SubSystem, שהחליף את HASP.
מערכות ההפעלה Multiple Virtual Storage, בראשי תיבות MVS, החליפו את מערכת ההפעלה SVS.
מערכת ההפעלה z/OS היא למעשה מערכת MVS עם הרחבות ושיפורים.
מערכת MVS הייתה מערכת עם ריבוי מרחבי כתובות, שבגרסאות הראשונות כל אחד מהם היה בגודל של 16MB, כמתואר בתרשים.
במערכת ההפעלה SVS מרחב כתובות וירטואלי אחד שימש את כל העבודות.
ב-MVS לכל עבודה היה מרחב כתובות וירטואלי בגודל של מרחב הכתובות הווירטואלי של כל העבודות ב-SVS.
חלקו של מרחב הכתובות ב-MVS יועד למערכת ההפעלה, חלקו יועד להחלפת מידע בין מרחבי כתובות שונים (מסומן כ-Common בתרשים).
החלק השלישי (מסומן כ-Private) יועד לעבודה בודדת המנוהלת תחת מערכת ההפעלה.
החלק של מערכת ההפעלה והחלק המשותף זהים בכל מרחב כתובות ולכן קיים רק העתק אחד שלהם בזיכרון החיצוני (על דיסק).
החלק הפרטי שונה בכל מרחב כתובות.
ניהול ריבוי מרחבי כתובות במקום אחד דרש פיתוחי חומרה, תוכנה ומיקרוקוד, המאפשרים התייחסות למרחב הכתובות הווירטואלי הפעיל באותו רגע.
הצורך במערכת הפעלה עם ריבוי מרחבי כתובות נבע מזיכרון וירטואלי קטן מדי על מנת לענות על הצרכים.
הפתרון היה שמירה על מרחב כתובות של 24 סיביות ושכפולו במספר רב של העתקים בהם תוכנו של החלק המיועד למערכת ההפעלה זהה בכולם והחלק המיועד לכל עבודה, שונה בין העבודות השונות.
גרסה זו של מערכת ההפעלה MVS הופיעה באמצע שנות ה-80 של המאה העשרים.
האותיות XA מייצגות את הביטוי Extended Architecture.
השינוי המהותי היה הגדלת מרחב הכתובות, שכבר לא ענה על הצרכים ההולכים וגדלים בזיכרון וירטואלי, למרחב כתובות של 31 סיביות (כלומר הגדלת הזיכרון המרבי פי 128).
הסיבית ה-32 תיארה את אופי מרחב הכתובות של אותה תוכנית מחשב: 31 סיביות או 24 סיביות.
חלק גדול מהקוד של מערכת ההפעלה עדיין עבד ב-24 סיביות, כלומר: לא היה באפשרותו להתייחס לנתונים או פקודות מכונה הממוקמים מעל לקו של 16 מיליון בתים (שהוא גודל הזיכרון המרבי ב-24 סיביות).
מבנה הזיכרון הווירטואלי מתחת לקו ה-16 מיליון בתים זהה למבנה הזיכרון הווירטואלי במערכת ההפעלה MVS כפי שתואר בתרשים.
מעל לקו ה-16 מיליון בתים הייתה חלוקה דומה לשלושה מרחבי כתובות: Extended Common, Extended System ומרחב כתובות גדול של Extended Private.
MVS/ESA הייתה מערכת ההפעלה שפותחה אחרי מערכת ההפעלה MVS/XA.
היא שוחררה לזמינות כללית בפברואר 1988. גרסה שלה ששוחררה בפברואר 1993 נקראה MVS/ESA OpenEdition.
גרסה זו תמכה בסטנדרטים של מערכות פתוחות, שהבולט בהם הוא POSIX.
התמיכה בסטנדרטים נועדה לשפר את העבודה בשיתוף עם מערכות הפעלה אחרות על פלטפורמות חומרה אחרות.
במערכת הפעלה זו התווספה הרחבת הזיכרון הווירטואלי של עבודה למספר מרחבי כתובות של 31 סיביות כל אחד.
מנגנון חדש שנקרא Cross Memory Services, תמך בשילוב מידע בין מרחבי כתובות שונים השייכים לאותה עבודה.
מערכת ההפעלה OS/390 היא הרחבה של מערכות ההפעלה MVS.
היא שוחררה לזמינות כללית בסוף שנת 1995. מערכת הפעלה זו יועדה למחשבי מיינפריים מסדרת IBM System/390.
במסגרת מיתוג מחדש, בשנת 2000, של ארבע סדרות המחשבים של חברת IBM, קיבלה סדרת מחשבי המיינפריים System/390 את הזיהוי z, ובהתאם לכך שונה שמה של מערכת ההפעלה ל-z/OS.
השינוי העיקרי במערכת ההפעלה z/OS בהשוואה למערכת ההפעלה OS/390 היה תמיכה במרחב כתובות של 64 סיביות.
עד מהדורה 1.5 ניתן היה להפעיל את מערכת ההפעלה בשני אופנים:
מרחב כתובת של 64 סיביות
מרחב כתובות של 31 סיביות.
מאז שהופסקה התמיכה ב z/OS 1.5, ב-31 במרץ 2007, ניתן להריץ את מערכת z/OS רק במרחב כתובות של 64 סיביות.
הסיבה לשימוש בשני אופני שימוש בכתובות, הייתה הצורך בתמיכה בדורות קודמים של מחשבים שהחומרה שלהם לא תמכה במרחבי כתובות של 64 סיביות.
רק מחשבי z/Architecture תמכו בשימוש בכתובות של 64 ביטים.
גודל דף במרחבי הכתובות של 64 סיביות הוא 1MB.
חברת IBM הוציאה 13 גרסאות של z/OS מהדורה 1. הגרסאות ממוספרות במספרים 1.1 עד 1.13 לפי סדרן הכרונולוגי.
הכרזה על הגרסה הראשונה של z/OS, שנקראה z/OS 1.1, הייתה באוקטובר 2001.
מהדורה 2.1 מיועדת לשלב את המיינפריים במחשוב ענן, עם דגש על ענן פרטי .
בנוסף לכך הורחבה התמיכה בבינה עסקית.
ההרחבות הפונקציונליות המהותיות במהדורה זו הן:
תמיכה ב zEDC לדחיסת נתונים.
זהו אלגוריתם דחיסה יעיל יותר מהאלגוריתם בו השתמשו במערכות קודמות.
תמיכה ב (Shared Memory Communications-Remote Direct Memory Access (SMC-R המאפשר שיתוף זיכרון מרכזי בין אשכולות קרובים ומרוחקים של מחשבים המריצים מערכות הפעלה z/OS.
מאז יציאתה של גרסה 2.1 נוספו עוד גרסאות מערכת הפעלה z\OS מהדורה 2, הגרסאות גם הן ממוספרות במספרים 2.1 עד 2.4 (עד כה...) לפי סדרן הכרונולוגי.
מערכת ההפעלה z/OS היא מערכת הפעלה המיועדת לעיבוד נתונים ממוחשב מסחרי.
על מנת למלא את ייעודה זה יש לה יכולת לטפל בקריאה ובכתיבה של נתונים ליחידות היקפיות בהיקפים גדולים.
ניהול המערכת צריך לענות על הצרכים הנובעים מאופי והיקף העיבודים.
במערכת ההפעלה z/OS מתבצעות במקביל הרבה עבודות מקוונות עם אלפי משתמשים או עשרות אלפי משתמשים תחת שרתי יישומים כמו CICS, IMS/DC ו-WebSphere Application Server, עבודות אצווה גדולות עתירות קלט ופלט ליחידות היקפיות, עבודות פיתוח תוכנה, ניסויי תוכנה ועבודות מסוגים אחרים, למשל: חישובים מורכבים עתירי משאבי מעבד.
במערכת ההפעלה z/OS קיימים רכיבים ייחודיים המטפלים בוויסות כמות העבודות ובחלוקת משאבי המחשב בין העבודות על פי סדרי עדיפות מוגדרים מראש באמצעות פרמטרים במערכת.
הרכיב המטפל בחלוקת המשאבים נקרא: (Work Load Manager (WLM.
אופי והיקף העבודות דורשים מנגנונים להבטחת זמינות גבוהה ושרידות גבוהה של המערכת.
ריבוי המשתמשים וחשיבותם של העיבודים והנתונים, חייב מנגנוני אבטחת מידע אמינים.
קיימים גם מוצרי אבטחת מידע של יצרני תוכנה אחרים כמו CA Top Secret, המשתמשים באותו מנגנון של מערכת ההפעלה המאפשר ממשק של מוצרי אבטחת מידע ומערכת ההפעלה.
מורכבות וגודל המערכת מחייבים מנגנוני רישום הפעילות במערכת ומוצרים למדידת הפעילויות שהתבצעו במערכת ההפעלה.
שפת פיתוח תוכנה שהשימוש בה הוא השכיח ביותר במערכות z/OS היא COBOL.
נתמכות שפות תכנות רבות אחרות כמו: C ,C++ ,PL/I ו-Assembler.
נעשה שימוש בשפות פיתוח תוכנה קנייניות של יצרני תוכנה אחרים.
החל משנת 2000 השקיעה חברת IBM מאמץ מיוחד בתמיכה במערכות בשפת Java תחת מערכת ההפעלה z/OS.
התמיכה ב-Java התבטאה ב-Porting של שרת יישומים WebSphere Application Server, שפותח עבור מערכות הפעלה אחרות, גם למיינפריים.
גם בשרתי יישומים ותיקים, כמו CICS, התווספה יכולת של פיתוח מערכות ב-Java וממשק למערכות Java במערכות הפעלה אחרות.
התמיכה ב-Java התבטאה גם במנגנונים ייחודיים במערכת ההפעלה להתאמתה למנגנונים הייחודיים של z/OS ולשילובה בהם.
כך למשל פותח מנגנון ייחודי, המותאם למיינפריים, לטיפול באיסוף זבל של Java Virtual Machine לצורך שיפור ביצועים ושילוב סביבת הריצה של Java עם מערכת ההפעלה.
דוגמה אחרת לשיפור ביצועים ב-Java היא עיצוב מעבדי מחשבי zEnterprise באופן מותאם לסביבת פיתוח זו.
ביחד עם הקוד במערכת ההפעלה z/OS המנצל תכונות מעבדים אלו.
תת מערכות הן רכיבי תוכנת תשתית, שיש להם קשר הדוק עם מערכת ההפעלה z/OS.
המנגנונים המשותפים למערכת ההפעלה ותת המערכות מייעלים את עבודתם המשותפת.
לתת המערכות יש הרשאות לביצוע פעולות, שאינן ניתנות לעבודות אחרות המתבצעות תחת מערכת ההפעלה.
ניתן להפוך מערכת תוכנה תשתיתית לתת מערכת באמצעות ממשק תכנות יישומים מיוחד במערכת ההפעלה הנקרא: Subsystem Interface.
חברת IBM הכינה מראש מוצרי תוכנה תשתיתיים עיקריים כתת-המערכות.
דוגמאות לתת המערכות של חברת IBM, היכולות להתבצע תחת מערכת ההפעלה z/OS:
DB2: תוכנה לניהול מסדי נתונים במודל טבלאי.
IMS/DC: שרת יישומים לניהול תנועות.
גם יצרני תוכנה בלתי תלויים יכולים להפוך מוצרי תשתית שלהם לתת מערכות.
המונח מתייחס לשילוב הומוגני ברמה של מערכת הפעלה וחומרה, כלומר: שילוב אשכול מחשבים שכולם מחשבי מיינפריים.
המונח מתייחס גם לשילוב מערכות הטרוגני, כלומר: אינטגרציה בין מערכות תחת z/OS למערכות הפועלות תחת מערכות הפעלה אחרות.
אשכול מחשבים הפועלים תחת מערכת הפעלה z/OS ונמצאים באותו מרכז מחשבים, נקרא Sysplex.
בשנת 1994, תחת מערכת ההפעלה MVS/ESA V5.1, הורחבה הפונקציונליות שלו באמצעות מעבד ייעודי ורכיבי חומרה נוספים לניהול האשכול.
ביחד עם הרחבת הפונקציונליות, שונה גם השם ל-Parallel Sysplex.
מנגנוני ה-Parallel Sysplex מאפשרים שיתוף עבודה ושיתוף נתונים בין מערכות z/OS.
המנגנונים מטפלים בניהול משותף של משאבי מערכת הפעלה, למשל: קבצים ומשאבי מחשב.
מסדי נתונים DB2 ו-IMS של IBM, משתמשים במנגנוני Parallel Sysplex על מנת לקרוא, לכתוב ולעדכן את אותו מסד נתונים ממספר מחשבים באשכול במקביל.
גם מסדי נתונים של חברות אחרות, העובדים תחת z/OS, כגון: Datacom/DB, IDMS ו Adabas, משתמשים ב-Parallel Sysplex לאותו צורך.
ניתן לשלב באותו אשכול גם מחשבים מרוחקים.
אפשרות נוספת לאשכול מחשבים היא חלוקה לוגית של מחשב מרכזי אחד למספר מכונות וירטואליות.
החלוקה אפשרית תחת מערכת ההפעלה z/VM או באמצעות מנגנון חומרה הנקרא: Logical Partitioning או LPAR.
המנגנון מאפשר חלוקה של המחשב הפיזי למספר מכונות וירטואליות, המריצות כל אחת מערכת הפעלה.
השימוש השכיח במחשב אחד המחולק למספר מופעים של מערכת ההפעלה z/OS הוא באמצעות LPAR.
את המכונות הווירטואליות אפשר לנהל כ-Parallel Sysplex.
קיימות גם תצורות בהן מספר מחשבים מחולקים למכונות וירטואליות, המופעלות באמצעות מערכת ההפעלה z/OS, ומופעי מערכת ההפעלה מאוגדים לאשכול מחשבים אחד באמצעות Parallel Sysplex.
באמצעות מוצרי אינטגרציה של IBM וגם באמצעות מוצרים של יצרני תוכנה אחרים, ניתן לשלב מערכות המתבצעות תחת z/OS עם מערכות הפועלות תחת מערכות הפעלה אחרות.
המוצרים האסטרטגיים של חברת IBM בהקשר זה הם:
WebSphere Application Server - מוצר זה הוא שרת יישומים המאפשר הרצת וניהול יישומים בשפת התכנות Java ויישומים בשפות תכנות אחרות.
הוא עשוי לעבוד בשיתוף עם שרתי יישומים אחרים בסביבות של מערכות הפעלה ובאופן הדוק יותר ביחד עם שרתי יישומים WebSphere Application Server הפועלים תחת מערכות הפעלה אחרות.
WebSphere MQ - תווכה מוכוונת מסרים המאפשרת עבודה משולבת בין יישומי מחשב המתבצעים בסביבות תשתית מחשוב שונות.
לרוב העבודה המשותפת היא אסינכרונית.
מוצרי Business Process Management - לחברת IBM מספר מוצרים בתחום זה המאפשרים ביצוע תהליכים ממוחשבים המבצעים פעולות במערכות יישומיות המתבצעות תחת מערכות הפעלה שונות.
מוצרי SOA - מאפשרים הקמת והרצת מערכות שחלק מהשירותים שלהן מבוצעים תחת z/OS וחלק אחר תחת מערכות הפעלה אחרות.
מוצרי התשתית הנ"ל מותאמים למערכת ההפעלה z/OS וגם למערכות הפעלה נפוצות אחרות.
האות Z היא האות העשרים ושש והאחרונה באלפבית הלטיני.
הצליל שלה מקביל לצליל של האות העברית ז'.
מקורה של האות באות היוונית זטא שמקורה באות השמית זין או באות צדי.
האות קרויה "זד" באנגלית, למעט באנגלית אמריקנית בה הצורה "זי" - שמקורה באנגלית מהמאה ה-17 - היא הצורה המקובלת.
בלטינית הקדומה, הצליל "ז" לא היה קיים והאות שימשה למעשה לצליל "ר".
מאוחר יותר השתמשו באות R לבדה לצליל זה.
במאה הראשונה לספירה שבה האות ללטינית במטרה לייצגת את הצליל "ז" שייוצג בעבר על ידי שתי אותיות S רציפות.
באלפבית צלילי מייצגת את האות המילה "זולו" (Zulu).
בקוד מורס מיוצגת האות על ידי שתי נקודות ושני קווים:
בקוד ASCII מיוצגת האות על ידי הערך 90 (Z גדולה) ו-122 (z קטנה).
כלי זין (כלי נשק) פרוטו כנעני)זין פיניקיתזטא יווניתZ אטרוסקיתZ לטינית
מסמלת את חוג המספרים השלמים.
z משמש כמשתנה שלישי (אחרי x ו-y).
בקומיקס וסרטי הנפשה, Z מייצגת שינה או נחירה, ובדרך כלל מוצג כ-"zzz...".
בקוד לוחיות הרישוי הבינלאומי, Z מייצגת את זמביה.
באסטרונומיה, z מייצגת הסחה לאדום.
בפיזיקת חלקיקים, Z מייצגת את חלקיק הכוח החלש - בוזון Z.
בכימיה ובפיזיקת חלקיקים, Z מייצגת את המספר האטומי.
בקולנוע, Z הוא סרט משנת 1969 של הבמאי קוסטה גברס
Z (סמל צבאי) - במהלך הפלישה הרוסית לאוקראינה בשנת 2022, צבא רוסיה סימן באות Z את כלי הרכב שיצאו לאוקראינה.
יש המפרשים סימן זה כ"Za pobedy" (לוחמים לניצחון) ואחרים כ"זפאד" (הכיוון מערב).
האות הפכה לסמל של אידאולוגיה וזהות לאומית רוסית חדשה, ורבים ברוסיה ומחוצה לה, התומכים בפלישה לאוקראינה, מציגים את האות Z בגאווה.
Z1 היה מחשב מכני שנבנה על ידי קונראד צוזה בשנת 1937. היה זה מחשבון מכני אלקטרוני בעל יכולת תכנות מוגבלת.
קריאת הפקודות התבצעה מסרט מנוקב.
המכונה הייתה במהותה מחבר ומחסר בשיטת הנקודה הצפה.
היא עשתה שימוש ב-22 סיביות ובלוגיקת בקרה שהפכה אותה לתומכת פעולות מורכבות כגון כפל (על ידי פעולות חיבור חוזרות) וחילוק (על ידי פעולות חיסור חוזרות).
Z1 היה הראשון בסדרה של מחשבים שתוכננו על ידי קונראד צוזה.
Z2 ו-Z3 היו מחשבים עוקבים שהתבססו על רעיונות זהים לאלו של Z1.
המחשב הכיל זיכרון בן 64 מילים.
פעולות כתיבה לזיכרון וקריאה מתוכו התבצעו על ידי כרטיסי הניקוב ויחידת הבקרה.
הזיכרון המכני היה בעל תכן ייחודי והומצא על ידי קונראד צוזה בשנת 1936. המכונה הייתה מסוגלת לבצע רק פעולות שנקראו מכרטיסים מנוקבים כך שהתוכנית עצמה לא נטענה לזיכרון.
רגיסטרים: שני רגיסטרים בני 22 ביט כל אחד בשיטת הנקודה הצפה.
מחשב Z3 של קונראד צוזה היה המכונה הראשונה בת התכנות האוטומטי.
Z3 נבנה באמצעות 2,000 ממסרים, היה לו תדר שעון של 5 הרץ ואורך מילה של 22 סיביות.
חישובים בוצעו במחשב באמצעות אריתמטיקה בינארית של נקודה צפה.
המכונה הושלמה בשנת 1941 (במאי של אותה שנה היא הוצגה בפני קהל של מדענים בברלין).
Z3 המקורי הושמד בשנת 1944 במהלך הפצצת ברלין על ידי בעלות הברית.
עותק משוחזר נבנה בשנות ה-60 על ידי חברת Zuse KG והוא מוצג בתצוגת קבע במוזיאון המדע של מינכן.
ה-Z3 אפשר סדרה של פקודות אריתמטיות ללא פקודות בקרה .
מחשב Z3 לעומת מחשבים אחרים
הקשר של ה-Z3 למושג מכונת טורינג אוניברסלית
Z3 אפשר לולאות, אבל לא היו פקודות קפיצה מותנית.
למרות זאת מדען המחשבים ראול רוחס (Raul Rojas) הראה ב-1997 כי קיימת דרך מתוחכמת לממש מכונת טורינג אוניברסלית באמצעות ה-Z3, בהנחה שיש מקום אחסון בלתי מוגבל והסתברות אפסית לנפילה.
הסימולציה אינה יעילה והיא משתמשת בטכניקה המאפשרת לדמות קפיצות מותנות באמצעות חילוק.
Youthanasia הוא אלבום האולפן השישי של להקת הת'ראש מטאל האמריקאית מגאדת', שיצא ב-1 בנובמבר 1994 דרך חברת התקליטים קפיטול רקורדס.
שם האלבום בא ממשחק מהמילים האנגליות Youth (נוער) ו-Euthanasia (המתת חסד), מהרעיון שהחברה ממיתה את הנוער שלה, עוד רעיון הוא שהנוער בחברה מתנהג בחוסר כבוד למבוגרים שלה, אך הכריכה של האלבום (תינוקות נתלים לייבוש) יעיד על הפירוש הראשון.
האלבום המשיך במגמה של האלבום הקודם Countdown to Extinction לעבר שירים יותר מלודיים ואיטיים, דבר זה גרם לפילוג בסיס המעריצים של הלהקה שרצו מוזיקה יותר ת'ראשית ומהירה.
למרות זאת האלבום זכה להצלחה מסחרית גדולה.
Youthanasia קיבל ביקורות חיוביות עם יציאתו.
הוא זכה להצלחה מסחרית והגיע למקום ה-4 במצעד בילבורד 200, ובשנת 1995 הגיע למעמד פלטינה לאחר שמכר מיליון עותקים בארצות הברית.
מהדורה מחודשת הכוללת מספר רצועות בונוס והערות מפורטות יצאה לאור מחדש ב-27 ביולי 2004.
אלבום האולפן הקודם של מגאדת', Countdown to Extinction, הפך להישג המסחרי הגדול ביותר של הלהקה, נכנס לבילבורד 200 במקום השני ובסופו של דבר הגיע לפלטינה כפולה.
כתוצאה מכך, הם מכרו ללא הרף זירות ברחבי צפון אמריקה, בנוסף לפיתוח קהל מעריצים חזק מעבר לים.
עם Youthanasia, הלהקה עברה לצליל מיינסטרימי יותר.
זו הייתה תקופה של בעיות וקונפליקטים עבור מגאדת', שבכל שבועיים בערך, לדברי סולן הלהקה דייב מאסטיין, היו "התערבויות רגשיות שערורייתיות" כדי להפוך את הקבוצה לדמוקרטית.
פגישות להקה רבות בתקופה זו עסקו בשליטה היצירתית של מאסטיין על "נוסחה מוצלחת", כך ששאר חברי הלהקה יוכלו לממש טוב יותר את היצירתיות שלהם.
בעיה נוספת הייתה חוסר ההחלטה היכן תתבצע ההקלטה.
מאסטיין לא רצתה להקליט בלוס אנג'לס, ולכן הוחלט בסופו של דבר להקליט בפיניקס, מכיוון שרוב חברי הלהקה התגוררו באריזונה.
הסשנים של האלבום החלו באולפני Phase Four Studios (Tempe) בינואר 1994, לאחר מספר שבועות הסשנים הועברו ל-Vintage Recorders בפיניקס ונמשכו שם עד מאי.
המפיק מקס נורמן הציע להם לבנות אולפן חדש ייעודי לעצמו, בשיתוף פעולה עם הלהקה, קפיטול ונורמן מימנו אולפן מודולרי שנבנה במחסן בדרום פיניקס.
בדברו על תהליך ההקלטה, אמר מאסטיין כי Youthanasia נכתב אך ורק באולפן.
"לא ניגנו חומרים ישנים ומקוטלגים.
שום דבר מהעבר לא באמת השפיע על האלבום החדש".
הוא ציין שהוא נתן "יותר חופש" לשאר חברי הלהקה וכינה את האלבום "מאמץ מוחלט של הלהקה".
מעניין לציין כי זה היה התקווה להיות האלבום הראשון שהוקלט אך ורק על דיסק קשיח, ולא סרט מגנטי.
גם נורמן וגם מאסטיין האמינו בחוד החנית של הטכנולוגיה, נורמן השתמש זמן רב במחשבים כדי לדגום, לכוון ולהלחין רצועות.
המחשבים בהם נעשה שימוש היו בעיקר מקינטוש קוואדרה ובמאמץ רב של כולם, היה ברור עד מהרה שיהיה צורך להשתמש בסרט מגנטי.
"Yoü and I" (בעברית: "אתה ואני") הוא הסינגל הרביעי של זמרת הפופ האמריקאית ליידי גאגא, מתוך אלבומה השלישי, Born This Way.
השיר יצא לאור ב-23 באוגוסט 2011 ונכתב על ידי גאגא והופק על ידה גם כן בשיתוף רוברט ג'ון לאנגה.
מסלולו מכיל דגימות מהלהיט "We Will Rock You" מ-1977 של להקת הרוק הבריטית קווין שגם משתתף בו גיטריסט הלהקה בריאן מיי.
"You and I" הוא שיר קצב איטי שמכיל מכשירי גיטרות חשמליות ופסנתר.
ביציאתו השיר זכה לשבחים מהמבקרים שציינו שהוא אחד מנקודות השיא של Born This Way.
באוסטריה, יפן, ישראל, לבנון, ניו זילנד, וקנדה, הגיע לעשרת הגדולים במצעדים הרשמים ובארצות הברית היה למקום השישי בנוסף לכך שקיבל תואר פלטינה משולשת, בכך הפך לשירה ה-11 ברצף שנכנס לעשרת המובילים במדינה.
"You and I" הועמד לפרס גראמי בקטגוריית "ביצוע סולו הפופ הטוב ביותר" אך הפסיד לשיר "Someone like You" של הזמרת הבריטית אדל בטקס ה-55, אשר התקיים ב-12 בפברואר 2012.
הקליפ לשיר צולם בספרינגפילד, נברסקה, ושוחרר ב-16 באוגוסט 2011 בערוץ ה-VEVO של גאגא.
המסע שלה להיות עם בן זוגה היה הרעיון המרכזי מאחורי הווידאו שהציע סצנות שלה רוקדת עם שיער כחול בבגדים חושפניים בחווה, רוקדת מנגנת על פסנתר במרכז שדה תירס, ומולבשת כבת ים.
הקליפ קיבל ביקורות טובות לאחר יציאתו ונצפה עד היום כ-124 מיליון פעמים ב-Vevo.
גאגא קידמה את השיר במספר מקומות בהם, טקס פרסי ה-VMA של 2011, בתוכניות האירוח "Jimmy Kimmel Show" ,"Jonathan Ross Show", ובמסע ההופעות The Born This Way Ball ב-2012–2013.